Diari Oficial de la Generalitat Valenciana


Sumari del DOGV 3052, del 07-08-1997 (1997/8896)

ACORD de 28 de maig de 1997, de la Comissió Territorial d'Urbanisme de València, relatiu a la modificació número 3 del Pla General d'Ordenació Urbana d'Utiel.
--------------------------------------------------------------------------------------------------------------------------------------------------------------

### Dades del document

Número de DOGV
:   3052

Data del DOGV
:   07-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8896


Data del document
:   28-05-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 28 de maig de 1997, de la Comissió Territorial d'Urbanisme de València, relatiu a la modificació número 3 del Pla General d'Ordenació Urbana d'Utiel.  
La Comissió Territorial d'Urbanisme de València, en la sessió del dia 28 de maig de 1997, va adoptar el següent acord:  
Vist l'expedient enviat per l'Ajuntament d'Utiel relatiu a la modificació número 3 del Pla General d'Ordenació Urbana, i d'acord amb els següents:  
Antecedents de fet   
Primer  
El projecte es va sotmetre a informació pública mitjançant l'acord del Ple de l'Ajuntament en la sessió del dia 31 d'octubre de 1996 i, després del pertinent període d'exposició pública, en què no es van presentar al·legacions, es va aprovar provisionalment pel mateix òrgan el 27 de març de 1997.  
Segon  
El projecte consta de memòria justificativa, document d'homologació i plans d'informació i ordenació. Documentació considerada suficient a l'objecte pretés.  
Tercer  
Amb data 24 de gener de 1997, l'Ajuntament d'Utiel va sol·licitar un informe a la Conselleria d'Educació i Ciència, i aquesta administració el va emetre en sentit favorable amb data 17 de febrer de 1997.  
Quart  
Utiel compta amb un Pla General d'Ordenació Urbana aprovat definitivament per la Comissió Provincial d'Urbanisme el dia 27 de gener de 1987.  
Cinqué  
Aquesta modificació dóna resposta a l'acord de la Conselleria de Cultura, Educació i Ciència, per a la construcció d'un nou institut en el terme municipal d'Utiel, la còpia del qual s'adjunta a l'expedient, necessitant una parcel·la de 12.500 metres quadrats, que serà objecte de cessió gratuïta a la Conselleria de Cultura, Educació i Ciència.  
La parcel·la oferta per l'Ajuntament d'Utiel, en sòl classificat pel planejament com a sòl urbà, amb qualificació d'equipament institucional i de serveis, d'aproximadament 9.260 metres quadrats, no és suficient per a donar cabuda a aquest centre docent. Per això es planteja l'ampliació d'aquesta sobre els terrenys del poliesportiu, classificats com a sòl urbà ús esportiu, fins arribar als 12.500 metres quadrats requerits.  
En segon lloc, la modificació també té com a objecte l'alteració de les alineacions del terreny on s'ubicarà l'institut en el costat limítrof amb l'avinguda del Deporte, es proposa recular 10 metres la línia de la parcel·la de l'institut, perquè l'anomenada avinguda del Deporte arribe a un ample de 30 metres, creant una àmplia vorera de 7 metres d'ample i eixamplant la calçada 3 metres per a aparcament d'autobusos.  
Finalment, també es modifica la qualificació de la parcel·la en el costat que limita amb el pavelló cobert municipal, per tal de convertir 615 metres quadrats d'aquesta parcel·la institucional en vial, recollint el viari existent d'accés al pavelló cobert municipal i entrada lateral al poliesportiu municipal, i es modifica igualment la qualificació del sòl en la seua prolongació.   
Sisè  
La Comissió Informativa de la Comissió Territorial d'Urbanisme de València, en la sessió del dia 19 de maig de 1997, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
La tramitació és correcta, d'acord amb el que estableix l'article 55.1, per remissió a l'article 38 de la Llei Reguladora de l'Activitat Urbanística.  
Segon  
No s'aprecien inconvenients urbanístics per a procedir a l'aprovació d'aquesta modificació.  
Tercer  
En relació amb l'homologació de l'àmbit objecte de la modificació plantejada en el document, d'acord amb el que disposa la Llei Reguladora i la Instrucció de Planejament 1/96 sobre l'homologació de plans, es pot precisar que l'abast territorial de l'homologació pot ser el de tot el terme municipal o el d'un sector de planejament.  
En aquest sentit el Pla General d'Ordenació Urbana d'Utiel no delimita cap sector en l'àrea de la modificació subjecte a planejament diferit, i per tant no es requereix l'homologació d'aquest àmbit.  
Quart  
La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva dels plans generals -i de les seues modificacions- de municipis de menys de 50.000 habitants, d'acord amb el que disposa l'article 38.3, per remissió de l'article 55.1, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista del que antecedeix, la Comissió Territorial d'Urbanisme acorda aprovar definitivament la modificació número 3 del Pla General d'Ordenació Urbana d'Utiel.  
L'Ajuntament d'Utiel haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador des de la data de recepció d'aquesta notificació.  
Tot això, sense perjudici que puga exercitar qualsevol altre recurs que considere oportú.  
València, 28 de maig de 1997  
El secretari de la Comissió Territorial d'Urbanisme,  
JOSÉ MANUEL PALAU NAVARRO